Paltusmäen tuulivoimapuisto

**Paltusmäen tuulivoimapuisto** on Pohjois-Pohjanmaalla Pyhäjoen Rajaniemellä sijaitseva tuulivoimapuisto, jossa toimii 5 tuulivoimalaitosta. Niiden kokonaiskapasiteetti on 22&nbsp;megawattia ja vuosituotanto on noin 76&nbsp;gigawattituntia. Tuulivoimapuiston on rakentanut, sen omistaa ja sitä operoi saksalainen Energiequelle Encaviksen avustamana. Tuulivoimapuistoa hallinnoidaan yhtiön Paltusmäen Tuulivoima Oy kautta .

## Yleistä
Tuulivoimapuisto sijaitsee valtatien&nbsp;8 varressa Yppärin ja Pyhäjoen kirkonkylän puolivälissä, noin 6&nbsp;kilometriä Pyhäjoen kirkolta etelään. Voimala-alue sijaitsee Paltusmäen, Aittakankaan ja Kitinhaan seuduilla, Salkkarin ja Lahden peltoalueiden välissä. Sen maat kuuluvat yksityisille maanomistajille. Paikallisten asuinrakennukset sijaitsevat lännessä noin 1,1&nbsp;kilometrin etäisyydellä ja pohjoisessa noin 1,3&nbsp;kilometrin etäisyydellä lähimmästä tuulivoimalasta. Lähimpään loma-asuntoon on etäisyyttä noin 2,4&nbsp;kilometriä. Loma-asutus sijaitsee pääasiassa meren rannikolla. Alueen vieressä toimii aikaisemmin rakennettu moottorirata. Tuulipuiston pituus on 1,1&nbsp;kilometriä, leveys 0,9&nbsp;kilometriä, ja kaikki voimalaitokset sisällensä sulkevan alueen pinta-ala on 56&nbsp;hehtaaria. Tuulipuistoksi kaavoitetun alueen pinta-ala on 3,2&nbsp;neliökilometriä.

Tuulivoimalaitokset ovat saksalaisen Enerconin valmistamaa E147-mallia, jonka napakorkeus on 132&nbsp;metriä, tuuliturbiinin halkaisija 147&nbsp;metriä, ja jonka kapasiteetti on 4,3&nbsp;megawattia. Voimalat sijaitsevat 12–15&nbsp;metrin korkeudella mpy. ja niiden enimmäiskorkeus on 210&nbsp;metriä maanpinnasta. Kunkin voimalaitoksen perustus vaati 500&nbsp;kuutiometriä betonia. Voimaloiden tuottama sähkö johdetaan maakaapeleissa 20–45&nbsp;kilovoltin jännitteellä alueen sisällä sijaitsevalle kytkinkaapille. Sieltä tuotettu sähkö johdetaan maakaapeleissa edelleen valtatielle ja sen reunaa seuraten Elinian omistamalle Pyhäjoen sähköasemalle, jossa sähkö kytketään 110&nbsp;kilovoltin jännitteellä kantaverkkoon.

## Historiaa
Hankkeen perustaja on Smart Windpower&nbsp;Oy, joka suunnitteli tuulivoimapuiston rakenteen. Tuulipuistoon liittyvä yritys perustettiin marraskuussa 2013 . Tuulivoimapuiston kaavaluonnos asetettiin julkisesti nähtäville marraskuuksi ja joulukuuksi vuonna 2013, ja se sisälsi seitsemän tuulivoimalaitoksen suunnitelman. Seuraavaksi laadittu kaavaehdotus oli nähtävillä joulukuusta 2014 tammikuuhun 2015, ja siinä oli kahdeksan tuulivoimalaitosta. Alueen Natura-arviointi vähensin voimaloiden lukumäärää kuuteen ja siitä otettiin vielä yksi pois kaava-alueen rajan läheisyyteen vedoten. Osayleiskaavaa käsiteltiin kunnanhallituksessa maaliskuussa 2015 . Pyhäjoen kunnanvaltuusto hyväksyi tuulipuiston osayleiskaavan huhtikuussa 2015 ja siitä tuli lainvoimainen kesäkuussa 2015 . Myös rakentamisluvat myönnettiin vuonna 2015. Tuulipuiston perustamisen rahoitus järjestyi, kun saksalainen Energiequelle GmbH teki tuulivoimapuiston rakentamisesta tarjouksen, joka hyväksyttiin elokuussa 2016 . Tuulipuiston rakentaminen alkoi syksyllä 2018 ja sen pohjatyöt valmistuivat toukokuussa 2021. Heinäkuussa 2020 uutisoitiin neljännen tuulivoimalaitoksen pystyttämisestä. Elokuussa 2020 Energiequellen Suomen yksikkö tiedotti, että sen Suomen ensimmäinen, Paltusmäen tuulivoimapuisto, alkoi tuottaa sähköenergiaa sähköverkkoon. Tuulivoimapuisto tuottaa sähköä markkinaehtoisesti ilman valtion tukea.

## Katso myös
* Luettelo Suomen tuulivoimaloista

## Lähteet